# Arenys de Mar

### De Viquipèdia

Arenys de Mar
el Maresme
Dades municipals
Gentilici | Arenyenc, arenyenca
Població (2006) | 14.016 hab.
Superfície | 6,87 km²
Densitat (2006) | 2.040,17 hab/km²
Altitud | 10 m
Coordenades | 41°34'55"N, 2°33'1"E
Entitats de població | 1

Arenys de Mar és un municipi de la comarca del Maresme.

## [edita] Geografia

El municipi està situat al litoral, entre Caldes d'Estrac i Canet de Mar, al peu del Parc Natural del Montnegre i el Corredor. És creuat per la Riera d'Arenys.

Es comunica amb Barcelona per la carretera N-II o l'autopista C-32, a una distància d'uns 40 quilòmetres. El tren de rodalies (línia C-1 de Renfe) fa el trajecte fins a la Plaça Catalunya de Barcelona en 50 minuts. La carretera B-511 manté les comunicacions a través de Collsacreu amb l'autopista AP-7 (sortida de Sant Celoni). L'aeroport de Girona-Costa Brava és a 40 km i el de Barcelona a 56 km.

## [edita] Economia

La pesca i tota la indústria portuària mouen gran part de l'activitat econòmica de la vila. És el port més important del Maresme i concentra gairebé tota la flota pesquera de la comarca. La subhasta del peix té lloc cada tarda quan tornen els quillats i les barques és un espectacle pintoresc que atrau molts visitants.

El port té un gran espai dedicat a les embarcacions esportives. Durant l'estiu molts velers hi fan estada en les seves singladures mediterrànies. Les drassanes continuen sent una important indústria local.

La Riera és el centre comercial i eix de tota l'activitat local. El Mercat, un esplèndid i funcional edifici modernista, és obert tots els matins i les tardes dels dimarts i els divendres.

## [edita] Història

Arenys de Mar és vila des de l'any 1599 i tingué una gran importància marítima durant els segles XVIII i XIX El port d'Arenys, durant molts anys l'únic existent a tota la costa nord de Barcelona, és l'exemple més evident de la llarga història i tradició marinera de la vila. Les platges enmarcades pels turons que arriben fins arran de mar són un anunci de la veïna Costa Brava.

## [edita] Turisme

Arenys rep diàriament la visita de centenars d'escolars i nombroses excursions de gent gran. Els atractius artístics i monumentals, els museus, el port, i tot el que envolta el mite de Sinera creat per Salvador Espriu són bons arguments per arribar a Arenys. Els caps de setmana són molts els qui vénen a la vila senzillament per fer un bon àpat.

L'atractiu de les platges d'Arenys rau en la seva extensió i en la sorra gruixuda que les cobreix (Platja del Cabaió). Pels qui prefereixen les estades ombrejades, la vila ofereix el Parc de Lourdes i la possibilitat de passejar pels nombrosos camins i rials que té el municipi.

L'esglèsia de Santa Maria d'Arenys, del segle XVII, amb façana i retaule barrocs, obra de Pau Costa.

Oci Nocturn

A la nostra vila, tenim una cultura d'oci nocturn, a la qual podem trobar el PrincipalPub, o la Discoteca Johnnys, fundada el 1969.

## [edita] Enllaços externs

- Pàgina web de l'Ajuntament
- Informació de la Generalitat de Catalunya
- Informació de l'Institut d'Estadística de Catalunya
- Arenys.Org: Comunitat digital arenyenca
- L'altra comunitat digital arenyenca
- Principal Pub

Obtingut de "http://ca.wikipedia.org../../../a/r/e/Arenys_de_Mar_f497.html"

Categories: Arenys de Mar | Platges de Catalunya

##### Views

- Article
- Discussió
- Revisió actual

##### Cerca

##### En altres llengües

- English
- Español
- Euskara
- Italiano
- Lumbaart
- Nederlands
- Polski
- Português